शीर्षक: फेसबुकवरील खासगी संभाषणाबाबत मार्क झुकरबर्ग यांचा मोठा निर्णय\nवरील काल्पनिक लेखाचे शीर्षक दिल्यास, लेखाची कल्पना करा.\n
फेसबुकचे संस्थापक मार्क झुकरबर्ग

फेसबुकचे सर्वेसर्वा मार्क झुकरबर्ग यांनी म्हटलं की सुरक्षित आणि खाजगी स्वरूपाच्या मेसेजिंग प्रणाली खुल्या मेसेजिंग प्रणालींपेक्षा दिवसेंदिवस जास्त लोकप्रिय होत जातील, असा त्यांना विश्वास आहे.

मेसेंजर आणि व्हॉट्सअप या मेसेजिंग अॅपची मालकी फेसबुककडे आहे. मेसेज एन्क्रिप्शन प्रणालीमुळे या दोन्ही मेसेजिंग अपच्या माध्यमातून जाहिरातींद्वारे फेसबुकला पैसे कमावण्यावर मर्यादा आहेत. 

काही दिवसांपापूर्वी गोपनीयतेच्या कलमांचा भंग केल्याप्रकरणी फेसबुकवर जोरदार टीका झाली होती. 

50 दशलक्ष युझर्सनी फेसबुकला दिलेली गोपनीय माहिती गहाळ करण्यात येऊन राजकीय सल्ला पुरवणाऱ्या कंपनीला देण्यात आली होती. 

झुकरबर्ग नक्की काय म्हणाले?

फेसबुक आणि इन्स्टाग्रामच्या माध्यमातून लोक डिजिटल विश्वात आपले मित्रमैत्रिणी, विविध ग्रुप्स, आवडीनिवडींची व्यासपीठं यांच्याशी जोडले गेले आहेत.    

मात्र आता लोकांना कनेक्ट होताना वैयक्तिकपणा असावा आणि प्रायव्हसी जपली जावी असं वाटतं, असं त्यांनी पुढे सांगितलं. 

लोकांच्या गोपनीय माहितीची जपणूक आणि डेटा सुरक्षिततेला प्राधान्य असेल असं सोशल मीडिया नेटवर्क विकसित करायचं आहे, असं झुकरबर्ग यांनी सांगितलं. 

प्रायव्हसी गोल्स अर्थात गोपनीयतेसंदर्भात झुकरबर्ग आणि पर्यायाने फेसबुकने काही उद्दिष्टं पक्की केली आहेत. 

मानवाधिकारांचं उल्लंघन आणि अभिव्यक्ती स्वातंत्र्यासंदर्भात सजग नसणाऱ्या देशांमध्ये युझर्सनी दिलेली संवेदनशील गोपनीय माहिती फेसबुक साठवणार नाही, असं झुकरबर्ग यांनी सांगितलं आहे. 

हे उद्दिष्ट अंमलात आणलं तर काही देशांमध्ये आमची सेवा खंडित केली जाईल. काही देशांमध्ये आम्हाला प्रवेशच करता येणार नाही. आमच्यासाठी हे तोट्याचं ठरू शकतं. पण आम्ही यासाठी तयार आहोत असं त्यांना वाटतं. 

एन्क्रिप्टेड सेवांमुळे ऑनलाइन पेमेंट आणि व्यापारासाठी संधी वाढू शकतात. फेसबुकची ही उद्दिष्टं नेमकी केव्हा अमलात येतील हे झुकरबर्ग यांनी सांगितलं नाही. मात्र येत्या काही वर्षांत डेटा सेक्युरिटी हे सर्वोच्च प्राधान्य समोर ठेऊन अंमलबजावणी होईल असं ते म्हणाले. 

फेसबुक युझर्स

लोक डिजिटल विश्वात एकमेकांशी खाजगीत बोलू शकतील आणि त्यांची गोपनीय माहिती त्यांची अनुमती असलेल्या लोकांनाच दिसेल आणि हे कायमस्वरुपी असेल असं झकरबर्ग यांनी स्पष्ट केलं. 

संपूर्ण जगाला असा विचार देऊ शकलो तर ते अभिमानास्पद...